**ELŐTERJESZTÉS**

Bátaapáti Község Képviselő - testületének 2020. augusztus 6-ai

rendes/rendkívüli testületi ülésére

|  |  |
| --- | --- |
| Tárgy: | Az önkormányzat vagyonáról és vagyongazdálkodás szabályairól szóló 2/2013.(II.18.) önkormányzati rendelet módosítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Füle Mária jegyzői megbízott |
| Előterjesztés száma: | 43. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

**Általános indokolás**

Az önkormányzat vagyonáról és vagyongazdálkodásának szabályairól szóló 2/2013. (II.18.) önkormányzati rendelet (a továbbiakban vagyonrendelet) részletesen szabályozza az önkormányzati vagyon hasznosításának módját. Az önkormányzati tulajdonú mezőgazdasági földterületek haszonbérleti díjának rendeletben történő szabályozása miatt kerül sor a rendelet módosítására.

**Részletes indokolás**

**1.§-hoz**

Az új alcím az önkormányzati tulajdonú mezőgazdasági földterületek haszonbérletére vonatkozó szabályokat rögzíti.

**2.§-hoz**

A hatálybaléptetésről rendelkezik.

Bátaapáti, 2020. július 27.

Dr. Puskásné dr. Szeghy Petra

jegyző

**Hatásvizsgálat**

**Bátaapáti Község Önkormányzata az önkormányzat vagyonáról és vagyongazdálkodásának szabályairól szóló 2/2013. (II. 18.) önkormányzati rendeletének módosításához**

|  |
| --- |
| **1. Társadalmi, gazdasági, költségvetési hatásai**  Társadalmi hatása nincs. |
| **2. Környezeti és egészségi következményei**  Nem releváns. |

|  |
| --- |
| **3. Adminisztratív terheket befolyásoló hatásai**  Számottevő újabb terhekkel nem jár a rendeletmódosítás. |

|  |
| --- |
| **4. A jogszabály megalkotásának szükségessége, a jogalkotás elmaradásának várható következményei**  A mezőgazdasági földterületek hatékony hasznosítása miatt szükséges. |

|  |
| --- |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**  A személyi, tárgyi és pénzügyi feltételek biztosítottak. |

Bátaapáti, 2020. július 27.

Dr. Puskásné Dr. Szeghy Petra

jegyző

**Bátaapáti Község Önkormányzata**

**… /2020. (…...) önkormányzati rendelete**

**az önkormányzat vagyonáról és vagyongazdálkodás szabályairól szóló**

**2/2013. (II. 18.) önkormányzati rendelet módosításáról**

**(tervezet)**

Bátaapáti Község Önkormányzatának Képviselő-testülete az Alaptörvény 32. cikk (2) bekezdésében, valamint a nemzeti vagyonról szóló 2011. évi CXCVI. törvény 3. § (1) bekezdésének 6. pontjában, 5. § (2) bekezdésének c) pontjában, 11. § (16) bekezdésében kapott felhatalmazás alapján, az Alaptörvény 32. cikk (1) bekezdés e) pontjában, valamint Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva a következőket rendeli el:

1.§ Bátaapáti Község Önkormányzata az önkormányzat vagyonáról és vagyongazdálkodásának szabályairól szóló 2/2013. (II.18.) önkormányzati rendelete a következő 16/A §-al egészül ki:

***„16/A. §. (1)*** *A képviselő-testület a mező- és erdőgazdasági földek forgalmáról szóló 2013. évi CXXII. számú törvény (továbbiakban: Földtv.) hatálya alá tartozó területek (továbbiakban: mezőgazdasági földek) haszonbérleti díjait az alábbiakban határozza meg:*

*a) kert művelési ág: 3* Ft/m2/év  
*b) szántó művelési ág: 7*Ft/m2/év *c) legelő művelési ág: 7*Ft/m2/év

***(2)*** *A mezőgazdasági földek hasznosításával a képviselő-testület a polgármestert bízza meg.*

***(3)*** *A mezőgazdasági földek haszonbérleti díjának mérséklésére vagy elengedésére nincs lehetőség.”*

2.§ (1) Ez a rendelet 2021. január 1-én lép hatályba.

(2) A rendelet hatálybalépésével a nem lakás céljára szolgáló helyiségek bérleti díjának felülvizsgálatáról szóló 27/2019. (III. 12.) Képviselő-testületi határozat 2.) pontja hatályát veszti.

Bátaapáti, 2020. augusztus

Krachun Szilárd Dr. Puskásné Dr. Szeghy Petra

polgármester jegyző

A rendelet kihirdetésének napja: 2020. augusztus

Dr. Puskásné Dr. Szeghy Petra

jegyző